Toksiški santykiai

Toksiški santykiai () – santykiai, pasižymintys netinkamu elgesiu, nemaloniu bendravimo būdu, žeidžiančiu, menkinančiu, arogantišku, kaltinančiu kalbos stiliumi ir kitų nepagarbą rodančių veiksmų raiška (pajuokomis, patyčiomis), taip pat empatijos, palaikymo ir pagarbos stoka. Psichologinio smurto forma. Priklausomai nuo santykių pobūdžio, toksiškumo požymiai gali būti subtilūs arba labai akivaizdūs. Dažniausiai toksiški santykiai atsiranda dėl ilgalaikių dabartinių poros santykių problemų arba dėl neišspręstų problemų ankstesniuose santykiuose, taip pat ir dėl vaikystėje išmoktų toksiškų santykių modelio bendraujant su tėvais. Vaikai, patyrę toksišką savo tėvų elgesį ir bendravimą, užaugę būna linkę jį kartoti.Toksiški santykiai. Visuotinė lietuvių enciklopedija. Nuoroda tikrinta 2022-06-12.

Kaip teigiama, toksiškų santykių žala priklauso nuo jų intensyvumo ir trukmės. Kuo ilgiau jie palaikomi, tuo sunkiau būna iš jų ištrūkti. Tokie santykiai kelia stresą, nerimą, baimę, pyktį, kaltės jausmą, gali būti psichinių sutrikimų priežastimi. Kraštutiniu atveju toksiški santykiai veda prie visiškos partnerio kontrolės, savo partnerio statymo į aukos vaidmenį, asmens žlugdymo. Bandoma apriboti aukos bendravimą su draugais ar artimaisias, nepaisoma jos nuomonės, poreikių. Engėjas perdėtai pavyduliauja, meluoja, bando įbauginti savo auką. Nepaisant to, auka prisiverčia priprasti arba taikstytis su engėjo primestu bendravimo modeliu. Gali būti engėjo imtasi tiek psichologinio, tiek fizinio smurto, blogiausiu atveju gali būti prieita ir prie žmogžudystės.

 Šaltiniai 

Kategorija:Psichologija